लैटेराइट मृदा
लैटेराइट में यदि लोहे की मात्रा अधिक है, तो उससे लोहा प्राप्त किया जा सकता है। एलुमिनियम की मात्रा अधिक रहने से ऐसे लैटेराइट को बाक्साइट कहते हैं और उससे ऐलुमिनियम प्राप्त किया जा सकता है। मैंगनीज़ की मात्रा अधिक रहने से मैंगनीज़ प्राप्त किया जा सकता है। कच्ची सड़कों के निर्माण में गिट्टी के रूप में वे काम आते हैं। गृहनिर्माण में लोहमय लैटेराइट प्रयुक्त होते हैं। आजकल भारत के अनेक स्थलों में लैटेराइट का उत्खनन बड़े पैमाने पर हो रहा है। ऐसे स्थलों में उड़ीसा का जगन्नाथ पुरी तथा आंध्र प्रदेश का गोदावरी जिला और मालाबार, दक्षिण कनारा, चिंगलपट जिला आदि तथा त्रावनकोर, कोचीन, महाराष्ट्र, मध्य प्रदेश एवं कर्नाटक प्रमुख हैं।
प्रबलित मिट्टी
प्रबलित मिट्टी (Reinforced Soil या Mechanically stabilized earth / MSE) से आशय उस मिट्टी से है जो किसी कृत्रिम विधि से प्रबलित (reinforce) करके बनायी गि हो। इसका उपयोग दीवारों, पुलों, बांधों आदि में किया जा सकता है। यद्यपि मिट्टी को प्रबलित करने का मूलभूत सिद्धान्तों का उपयोग आदिकाल से होता आ रहा है किन्तु अपने वर्तमान रूप में इसका विकास १९६० के दशक में हुआ। प्रबलित करने के लिए बहुत सी चीजों का उपयोग किया जा सकता है जिसमें इस्पात और जिओसिंथेटिक्स प्रमुख हैं।